15/01/2020 | Administración LocalMunicipal
Pontedeume
Aprobación definitiva do regulamento do mercado municipal de Pontedeume

(Expediente TEDeC: 2019/X999/000250) O Pleno do Concello, en sesión extraordinaria celebrada o 11 de outubro de 2019, adoptou o acordo relativo á aprobación inicial do Regulamento do Mercado Municipal de Pontedeume. Por medio de anuncio no Boletín oficial da provincia nº 200 de data 21 de outubro de 2019, someteuse o expediente a exposición ao público por prazo de trinta días. Transcorrido o prazo de exposición ao público, sen que se presentase reclamación e/ou suxestión algunha, e consonte ao establecido no artigo 49 apartado c) da Lei 7/1985, do 2 de abril, reguladora das Bases do Réxime Local, o dito acordo queda elevado automaticamente a definitivo, procedéndose á publicación do texto íntegro do Regulamento do Mercado Municipal de Pontedeume para xeral coñecemento, en cumprimento do establecido no artigo 70.2 da Lei 7/1985 de 2 de abril, tendo en conta o artigo 65.2 do mesmo texto legal: A apertura do Mercado Municipal de Pontedeume, edificio rehabilitado na súatotalidade, é unha competencia de prestación de servizo público de mercado, deacordo co regulado no artigo 25.2. l da Lei 7/1985, de 2 de abril, reguladora das Basesde Réxime Local. O Mercado Municipal de Pontedeume é un punto estratéxico na memoria e difusióndos produtos de proximidade e da gastronomía; é un centro de venda directa ópúblico, de carácter permanente, a finalidade do cal é: -Asegurar o abastecemento de artigos da primeira necesidade e favorecer a súacompetencia en prezos de competencia e calidade. Tamén forma parte deste servizoa venda dos produtos baixo calquera forma de transformación ou manipulaciónautorizada, cumprindo tódalas normativas aplicables e especialmente a normativa deseguridade alimentaria, realizada nas mesmas instalacións do mercado e fora deste. -Ser un equipamento que facilite formas de venta alternativas baseadas na vendapersonalizada, a calidade do produto e o servizo. -Canalizar as producións agroalimentarias da bisbarra. -Formar unha concentración comercial e ser un espazo de especialización que sexamotor da zona comercial que atraia a implantación doutras actividades comerciais ós locais adxacentes. Entre os obxectivos deste regulamento está establecer un novo marco de relaciónentre o Concello e os titulares de tódolos puntos de venta e concesionarios doMercado Municipal para facilitar a xestión deste servizo público en beneficio dapoboación consumidora e da sociedade en xeral. O Mercado Municipal de Pontedeume se configura como un ben de dominio públicomunicipal, destinado ó servizo público de abastecemento ou venda de produtos, prioritariamente alimentarios. O ámbito de aplicación deste Regulamento refírese exclusivamente ó MercadoMunicipal de Pontedeume, sendo de carácter obrigatorio para tódolos concesionarios, ocupantes ou persoas que realicen actividades económicas. Ós efectos deste Regulamento, os conceptos que se relacionan a continuación teráno seguinte nomenclátor: a) Lugares de venda: Serán os espazos destinados á venda dentro da totalidade doedificio do mercado municipal. b) Concesionarios: Titulares das concesións administrativas dos lugares da venda domercado, que outorgue o dereito de uso de un lugar de venda. c) Os titulares dunha autorización administrativa: Titulares de autorizaciónadministrativas que estarán ubicados na parte correspondente aos soportais, o quese denominará paradas ambulantes. d) Paradas ambulantes: Aquelas que polo seu carácter eventual estean instaladas en mesas móbiles nos espazos do mercado, que se considere convinte sinalar; estas paradas se dedicarán preferentemente a venda de produtos e excedente da horta das fincas situadas dentro da comarca e zona de influencia. O inmoble onde se ubica o mercado municipal, ten a condición de ben de dominio público afecto a un servizo público, e en base a isto é inalienable, inembargable e imprescritible. Os acredores dos titulares dos dereitos de uso e explotación comercial, se obtivesen o embargo dos dereitos de uso e explotación comercial do negocio que exercen, estarán suxeitos ó pago das exaccións e cotas e o cumprimento das outras obrigasimpostas ós titulares. Queda totalmente prohibida a actuación de revendedores e de vendedores ambulantes con postos móbiles e desmontables, ou outros de calquera tipo instalados no recinto e arredores dos mercados municipais de abastos, agás dos que teñan concedida autorización municipal, que estarán ubicados nos soportais do inmoble do mercado municipal. Artigo 5.- A Dirección do Mercado será exercida por unha persoa contratada polo Concello, xa sexa en réxime contratación externa ou en réxime de persoal do Concello de Pontedeume. Artigo 6.- As súas funcións serán: -Dirección superior do Mercado de Pontedeume. -A responsabilidade da xestión da promoción e dinamización comercial. -A relación cos concesionarios e coa agrupación de concesionarios. -As actuacións de mellora en xeral da marca e do espazo do Mercado de Pontedeume. O exercicio destas funcións requirirán unha dedicación e presencia efectiva plena no edificio do Mercado Municipal.7.1.- Tódolos concesionarios, pola súa condición, poderán ser membros da Agrupación de concesionarios do Mercado Municipal, con tódolos seus dereitos e obrigas inherentes á condición de membro, entre eles, contribuír económicamente ó seu mantemento, segundo as taxas que se aproben anualmente en Asemblea Xeral.7.2.- Esta Agrupación de concesionarios, terá natureza xurídico-privada e rexese pola normativa de asociacións. Será a interlocutora co Concello de Pontedeume, e participará activamente na organización, o funcionamento e control do mercado municipal e para a mellor solución dos seus problemas.7.3.- A Agrupación de concesionarios rexerase polos principios democráticos e adoptarán as súas decisións por maioría e elixirán unha Xunta Directiva e un Presidente. Cada concesionario integrante da Asociación será considerado un voto e ós efectos de computar a maioría se consideraran os votos dos asistentes e debidamente representados. Esta Xunta designará as persoas interlocutoras validas co Concello.7.4.- En canto ó resto, a organización e funcionamento será o que libremente decida a mesma organización nos seus Estatutos que terán que ser respectuosos co presente regulamento, e será librado ó Concello unha copia, así como as modificacións que se leven a cabo.8.1.-Se constituirá unha Comisión Mixta Concello-Agrupación de concesionarios do Mercado Municipal, cunha composición paritaria, que estará formada por un número de seis persoas: tres representantes por cada unha das partes.8.2.-Esta Comisión terá carácter consultivo e de asesoramento en aqueles temas relacionados coa xestión, funcionamento, organización e posibles problemas do mercado municipal que pola súa importancia requiran dun tratamento específico. O réxime de reunións e aspectos vinculados á comisión será o que se determine na súa constitución, que se terá que realizar como máximo seis meses despois da aprobación definitiva deste Regulamento mediante o encontro entre os membros designados polo Concello e os representantes que a Agrupación de concesionarios designe a tal efecto.10.1.-Coma norma xeral, o Mercado permanecerá aberto ó público diariamente de luns a sábado, no horario comprendido pola maña entre as oito (8:00 h) e as catorce trinta horas (14:30 h) e pola tarde, os martes e os sábados, en horarios comprendidos entre as 16:30 e as 20:00 horas.10.2.- O horario de actividade máxima (diferente do comercial ou de apertura ó público) do mercado o regulará de forma específica o Concello, previa consulta á Agrupación de concesionarios do Mercado municipal.10.3.-Tódalas actividades propias do Mercado, dende carga e descarga interior ata ó acondicionamento das paradas, incluída a propia venta, terán que realizarse dentro do horario de actividade máximo fixado.10.4.-Os horarios establecidos, poderán ser modificados por razón de interese pública por Decreto de Alcaldía, previa consulta á Agrupación de concesionarios do Mercado municipal; Os novos horarios serán publicados no BOP e na páxina web municipal ao fin de lograr a súa máxima difusión.10.5.- O edificio do mercado permanecerá cerrado fora do horario de actividade máximo establecido, ademais de tódolos domingos e festivos, sempre que non se aprobará previamente a súa apertura.11.1.-Os horarios de carga e descarga interior e exterior serán fixados polo Concello de Pontedeume, dentro do horario máximo de actividade do mercado, previa consulta á Agrupación de concesionarios.11.2.-O transporte de mercancías accederá ao edificio do Mercado Municipal, para realizar a carga e descarga, nos lugares habilitados ao efecto.11.3.-Mentres o Mercado estea aberto ó público, queda prohibido o almacenamento e estacionamento de mercancías e carretas, no lugar de carga e descarga, accesos e corredores e tamén a súa circulación, excepto o tempo indispensable para efectuar os traballos de reposición e sempre que non dificulte o acceso e a compra dos clientes.11.4.-Fora do horario definido polo servizo municipal responsable da vía pública, non poderá utilizarse a zona exterior do mercado para ocupala con caixas ou outros paquetes, sen autorización municipal expresa. Da mesma maneira, dentro do horario comercial, a non ser que o servizo municipal responsable da vía pública permita acarga e descarga das mercancías, non poderán depositarse caixas ou outros paquetes nas aceiras nin nas portas do mercado.11.5.-Poderán colocarse paquetes nos corredores, fora do horario comercial ou de apertura ao público, para proceder ao abastecemento ou recollida das paradas. Non obstante, os paquetes poderán colocarse de forma ordenada e ocupando o mínimo espazo posible, especialmente o redor da zona de venda da froita, peixe e carne. Non poderá colocarse ningunha caixa apoiada ás portas de entrada do mercado nin a menos de tres metros lineais destas. En todo caso, queda totalmente prohibida a existencia de calquera obstáculo que, xerado pola colocación de paquetes e mercancías nos corredores, impida o libre paso, salvo días especialmente programados polo concello, nos que se celebren eventos que xustifiquen a colocación de elementos decorativos no exterior dos postos 11.6.-Os transportistas serán responsables dos danos que causaren con motivo do transporte e descarga dos xéneros a eles confiados.12.1.- A limpeza diaria dos espazos comúns será realizada tódolos días en que o mercado estea aberto ao público, dentro do horario máximo de actividade do mercado. A limpeza dos servizos e corredores efectuarase de forma continuada, de acordo coa planificación que efectúe a Dirección do mercado, para asegurar en todo momento a limpeza, hixiene e salubridade do mercado e as súas instalacións.12.2.- Os titulares dos postos de venta terán que ter perfectamente limpos, tanto o espazo que ocupan, como a parte de corredor frontal ó mesmo.12.3.- Os titulares dos postos de venta e servizos, terán que dispoñer de recipientes adecuados para seleccionar e depositar separadamente os residuos xerados pola actividade. Os recipientes terán que baleirarse no espazo habilitado no mercado para o lixo, as veces que sexa necesario. Os lugares de venda destinados a peixe, marisco, carnicerías, froita e verduras e produtos frescos, os recipientes terán que estar tapados para evitar olores.13.1.- O exercicio da actividade da venta de produtos alimentarios, comerciais ou de restauración por parte dos titulares dos postos de venta se practicará conforme á normativa sectorial vixente, á normativa laboral, á de seguridade alimentaria, á de riscos laborais e á de xestión de medio ambiente, vixente en cada momento. O mesmo é de aplicación para a venta de produtos non alimentarios, o almacén, transporte, manipulación e venta dos cales non se terá que xerar ningún prexuízo nin poñer en risco a calidade, salubridade ou imaxe dos artigos alimentarios frescos, conxelados ou transformados postos a venda dentro do recinto do mercado.13.2.- Queda expresamente prohibido por este Regulamento: a) A venda de calquera tipo de produto destinado á alimentación sen acreditar a súa orixe e trazabilidade e os demais requisitos que sexan esixibles segundo a lexislación vixente. b) O desplumado de aves, e outras accións análogas referidas ao procesado de animais e outros produtos nos espazos de venda ou dentro do recinto do Mercado municipal de abastos, incluíndo os espazos comúns deles. c) A venda de caza ou mariscos durante épocas de veda, salvo os procedentes de granxa ou acuicultura.13.3.- Os traballadores dos postos de venta de produtos alimentarios e de restauración tamén están obrigados a cumprir tódalas normas de seguridade alimentaria e laboral.13.4.- Non se poderá iniciar a venta sen que se houberan colocado en lugar visible e de acordo coas normas reguladoras en cada caso e momento, previamente, os prezos de cada un dos produtos postos á venda.13.5.- O Mercado Municipal de Pontedeume inclúese dentro da rede de alertas alimentarias do Concello, polo que no caso de que se teña coñecemento oficial dalgunha alerta sanitaria, esta será difundida a través da súa publicación no apartadoda páxina web adicado a Mercado Municipal.14.1.- Teñen carácter de instalacións comúns con mantemento a cargo do Concello as seguintes: -Elementos de cerramento das instalacións do mercado municipal. -Estrutura interior do mercado municipal. -Conserxería. -Zona de lactancia. -Zona de xestión de residuos. -Postos baleiros sen titular. -Corredores. -Baños. -Accesos.14.2.- En tódalas instalacións, o Concello deberá cumprir coa normativa vixente en materia de Prevención de Riscos Laborais. As distintas medidas preventivas que se adopten deberán ser comunicadas convenientemente ás persoas concesionarias.14.3.- As persoas concesionarias, deberán velar polo axeitado mantemento das instalacións comúns, sendo responsables individualmente dos danos que por uso indebido ou accidentalmente lles puidesen causar, no decurso das súas actividades comerciais. O Concello poderá efectuar as reformas que considere necesarias no mercado municipal, sen que os concesionarios poidan esixir indemnización algunha pola redución de vendas motivadas por tales reformas. O Concello terá a obriga de comunicar aos concesionarios a data de inicio e a data aproximada de fin de obra. As reformas que leve a cabo o Concello sempre deberán ser planificadas e previstas coa suficiente antelación para perxudicar o mínimo posible ós concesionarios.16.1.- O Concello aprobará a imaxe e simboloxía identificativa para o Mercado Municipal, así como a regulación e directrices para o seu uso e utilización nas diferentes áreas relacionadas co Servizo.16.2.- As persoas concesionarias estarán obrigadas a adaptar os seus postos ás directrices de imaxe e simboloxía que o Concello determine, sen prexuízo de que o Concello, para levar a cabo os cambios ou adaptacións dispostos neste Regulamento poderá aplicar a estes procesos subvención propias, ou axudas procedentes doutrasAdministracións.16.3.- O Concello será responsable da instalación de sinaléctica que corresponda, nos espazos comúns establecidos neste Regulamento.16.4.- A denominación dos postos fixos estará integrada polo número do posto, o nome comercial ou do titular do posto. Poderán ser titulares das paradas, as persoas naturais ou xurídicas de nacionalidade española, dun outro país da Unión Europea ou dun terceiro país con permiso de residencia e traballo, sempre que teñan plena capacidade xurídica ou do obrar. Non poderán selo: -Os comprendidos nalgún dos casos de incapacidade previstos na normativa en materia de contratación pública. -Aqueles que non reúnan as condicións esixidas neste Regulamento. -E os reincidentes en faltas de defraudación na venta de artigos, cando a última sanción estivera imposta en menos dun ano antes do anuncio de licitación.18.1.- O obxecto da concesión, da licencia ou a cesión de uso é o dereito a ocupar, con carácter exclusivo, os postos destinados á actividade comercial ou restauración, coa finalidade e obriga respecto aos primeiros, de destínalos a venda na modalidade e os artigos para os cales estea clasificado, dentro da relación dos autorizados e, con carácter exclusivo ou comunitario se é posible os espazos e partes proporcionais dos servizos auxiliares ou comúns do mercado.18.2.- As concesións administrativas e outras cesións de uso se adxudicarán mediante un procedemento de licitación que garantice o respecto aos principios de igualdade, de publicidade e concorrencia. Isto sen prexuízo do réxime específico das licenzas de uso e ocupación provisional.18.3.- As concesións administrativas, as licenzas e outras cesións comportan que os concesionarios e os titulares das licenzas asuman a xestión e explotación dos lugares de venta, baixo o seu propio risco, e que aporten os medios persoais, materiais e técnicos necesarios así coma a realización das obras necesarias para adecuar asparadas ou locais comerciais.19.1.- O procedemento de selección para outorgar as concesións, así como para cubrir as vacantes farase en réxime de concorrencia competitiva, previa convocatoria pública do procedemento aberto correspondente, e coma resultado dun procedemento baseado nos principios de transparencia, concorrencia, imparcialidadee publicidade. Os interesados en concorrer a esta convocatoria deberán presentar, ademais da documentación que se lles solicite: - MEMORIA DE ACTIVIDADE, na que deberán incluírse: 1. Descrición da actividade que se pretende por en marcha.2. Servizos que o concesionario porá a disposición dos clientes. -MEMORIA DE OBRAS E EQUIPAMENTOS 1. Descrición das obras que se pretenden realizar e importe total das mesmas.2. Descrición do mobiliario e maquinaria e o importe total das mesmas e ficha técnica no caso da maquinaria. -PREZO: mellora á alza do canón de concesión.19.2.- A estes efectos, o Concello ten que aprobar as bases correspondentes coa suficiente antelación para cada convocatoria de outorgamento de concesións e cesións de uso, e que se inclúan os requisitos e criterios de adxudicación, o canón e as taxas.19.3.- Considerando a maior profesionalidade e calidade do comercio e a protección das persoas consumidoras, os criterios que se poderán ter en conta para adxudicar as concesións serán, entre outros, os seguintes: DA ACTIVIDADE QUE SE PRETENDE POR EN MARCHA: En canto ao produto: - Que poñan a venda produtos de Galicia. - Que poñan a venda produtos da comarca. - Que poñan a veda produtos de elaboración artesanal. - Que elaboren produtos no propio mercado. - Que poña á venda produtos ecolóxicos. - Que realicen degustacións de produto no proio mercado. En canto aos servizos: - Que permitan o pago con tarxeta. - Que fagan entrega a domicilio. - Que empreguen materiais biodegradables no empaquetado. - Que estean de alta no SAC (Sistema Arbitral de Consumo). DAS OBRAS E EQUIPAMENTO PROPOSTO. En canto as obras e equipamentos: - O emprego de materiais naturais e propios da zona e acordes coa Memoria decorativa do Mercado de Pontedeume. - A instalación de maquinaria de baixo consumo. -Prezo: mellora á alza do canón de concesión. O prazo de duración da concesión administrativa será o determinado no prego decláusulas administrativas. O dito prazo se contará a partir do día da formalizaciónescrita do documento concesional.21.1.-As concesións son transmisibles “inter vivos” e “mortis causa”, polo tempo que quede de finalización, de acordo co que dispoñen os artigos seguintes e previa autorización. O traspaso e cesión destes dereitos suporá a subrogación das persoas adquirentes en cantos dereitos e obrigas sexan inherentes á concesión administrativa. A persoa adquirente terá que continuar coa mesma actividade comercial que o seu antecesor, excepto autorización deste Concello.21.3.- A transmisión da concesión “inter vivos” poderase facer a favor das persoas de primeiro grado de consanguinidade ou afinidade, que deberán cumprir as condicións requiridas para ser concesionario ou concesionaria de posto fixo; neste suposto a transmisión poderá efectuarse de forma directa, sen prexuízo que teñan que cumprirse igualmente os requisitos previstos para o exercicio da actividade de venta. A transmisión neste caso requirirá presentación de solicitude ao Concello; Nesta solicitude ten que constar a seguinte documentación: -Nome e apelidos do transmitinte e adquirente. -Xustificación da relación de parentesco. -Declaración responsable do adquirente que reúne tódalas condicións necesarias para poder exercer a actividade no mercado. -Declaración responsable de estar ao corrente do pagamento de débedas coaAxencia Tributaria estatal e autonómica, a Seguridade Social e o Concello de Pontedeume. Unha vez verificada a documentación aportada polos Departamentos correspondentes do Concello, se procederá a ditar resolución polo órgano competente.21.4.- En caso de morte do titular, a concesión pasará a nome do seu legal sucesor. O herdeiro legal, dentro do prazo de tres meses da defunción do causante, terá que solicitar o cambio de titularidade ó seu favor. A estes efectos terá que aportar ao Concello a seguinte documentación: -Certificado de defunción do causante. -Certificado das últimas vontades. -Escritura da aceptación de herdanza. -Liquidación do imposto de sucesións correspondente. Todo isto, sen prexuízo de que no sucesor concorran os requisitos necesarios para ser titular do posto do mercado municipal. Se se transmite o posto do mercado en “pro-indiviso” de dúas ou máis persoas, estes dentro do prazo de tres meses terán que determinar e comunicar ó Concello cal deles, sucederá na titularidade dos citados postos de venta. De non facelo no prazo sinalado, se declarará caducada a concesión.21.4.- Os postos de venta que queden vacantes pasarán novamente a posesión do Concello e serán obxecto de nova adxudicación mediante licitación na forma legalmente establecida.21.5.- Calquera transmisión efectuada sen seguir os requirimentos deste artigo se entenderá como nula e comportará a extinción da concesión sen dereito a indemnización.22.1.- As concesións e dereitos de uso extinguiranse por calquera das causas establecidas na lexislación vixente, e ademais: a.-Renuncia expresa e escrita do titular presentada no Rexistro Xeral de Concello. b.-Defunción do titular, a excepción do artigo 21.3. c.-Cesión ou transmisión sen contar coa preceptiva autorización ou sen cumprir cos trámites e requisitos establecidos no presente Regulamento. d.-Falta de pago das taxas, impostos, cotas e tarifas emitidos, e calquera outro pagamento de carácter obrigatorio, directamente relacionados co Mercado Municipal, durante un prazo de doce meses. e.-Baixa do titular da concesión ou dereito de uso con imposibilidade de cubrir a súa ausencia, por un prazo igual ou superior ao ano, e sen cubrila. f.-Sanción firme en aplicación do réxime disciplinario e sancionador establecido neste regulamento.22.2.- Os titulares das concesións e dereitos de uso, unha vez finalizado o prazo da concesión, terán que deixar os postos a disposición do Concello.22.3.- Extinguida a concesión ou dereito de usos por calquera das causas legalmente previstas, a persoa concesionaria terá que reintegrar o obxecto da concesión ou dereito de uso en perfecto estado, sen que teña dereito a indemnización, excepto no caso de que sexa por supresión do servizo por parte do Concello.22.4.- As instalación, obras e melloras realizadas na concesión ou dereito de uso reverterán en beneficio do Concello; Quedarán no dominio da persoa concesionaria tódolos bens que poida retirar sen menoscabar o ben inmoble obxecto da concesión.22.5.- A extinción da concesión acreditarase mediante a instrución do expediente correspondente na resolución do cal, a máis de declarar extinguida a concesión, se procederá a declaración de vacante da mesma.22.6.- No caso de renuncia voluntaria do concesionario, o Concello recuperará a plena dispoñibilidade da concesión, e dende o mesmo momento da renuncia voluntaria, o concesionario deixará de reportar ingresos de ningunha clase a favor do Concello con motivo da concesión renunciada; Todo isto, sen prexuízo das débedas que teña o concesionario co Concello as cales non se verán afectadas por a dita renuncia.22.7.- A renuncia non dará dereito a devolución nin a indemnización de ningunha clase.22.8.- No suposto que o Concello, atendendo a circunstancias sobrevidas e por razóns de interese público, resolva as concesións antes do vencemento do prazo, se dará audiencia á persoa interesada, e se cabe, se lle indemnizará polo danos e prexuízos que se ocasionen, de acordo coa normativa vixente. Os/as concesionarios/as de postos no mercado terán os seguintes dereitos: 1. Utilizar de forma privativa o espazo físico que constitúe o posto nos termos e condicións que se establecen na concesión.2. Utilizar os locais, instalacións, servizos e elementos do mercado destinados ao uso xeral, nas condicións regulamentarias.3. Entrar no mercado antes de abrir ao público para preparar a mercadoría, dando todo tipo de facilidades para que se realice a inspección sanitaria ao efecto que esteanas mellores condicións.4. Instalar nos respectivos postos os elementos necesarios para o exercicio da correspondente actividade mercantil, previa autorización da dirección do mercado.5. En xeral, a todos os dereitos derivados da normativa reguladora. Terán os concesionarios de postos as seguintes obrigas de carácter esencial: 1.-Entregar ao comprador os produtos polo prezo anunciado e o peso íntegro, sen que inclúa nela o papel de envolver, que en todos os casos será gratuíto para ocomprador.2.-Estar en posesión do certificado de manipulador, tanto o titular coma as demaispersoas que traballen no posto. O dito documento deberá ser mostrado, cantas vecesse requira para isto.3.-Comunicar, por escrito, ao Concello, as altas e baixas das persoas que traballen no posto, debendo facelo no prazo de quince días a partir do seguinte ó que seproduza as citadas situacións.4.-Expor os prezos de venda ao público de todos os xéneros que comercializan, en lugar visible e claro, de xeito que poidan ser apreciados polos consumidores con claridade total.5.-Manter o posto aberto ao público durante o horario de apertura venda ao público, salvo causa xustificada. Do mesmo xeito, o posto pecharase diariamente ó finalizar o calendario antes mencionado, adoptando tantas precaucións como sexa necesariopara evitar posibles sinistros.6.-Manter os postos, así como outras instalacións, en bo estado, coidando que estean limpos, libres de residuos e en condicións hixiénico-sanitarias perfectas, depositar lixo e desperdicios nos lugares indicados para tal fin.7.-Usar instrumentos de pexase e medición axustados aos modelos autorizados, estando facultado o Concello, mediante o persoal ao seu cargo, verificar a exactitudedos mesmos.8.- Vestir de xeito axeitado e aseadamente a roupa adecuada. No que se refire avestimenta aprobárase por parte do Concello un manual identificativo da vestimenta.9.- Non sacrificar no mercado os animais destinados á venda, nin tampouco realizaras operacións de desplumaxe, despelexado ou similares.10.- Non negarse a vender os produtos expostos para a súa comercialización.11.- Aboar o importe dos danos e perdas que o propietario, os familiares ou aspersoas dependentes dos mesmos, causaren aos bens suxeitos á autorización, ásinstalacións ou no Edificio do Mercado.12.- Xustificar, cando sexan requeridos, o pago de impostos e execcións municipais por razón do exercicio do comercio no postos ocupados.13.- Non colocar paquetes nin caixas de produtos nos corredores fora do horario habilitado para ilo; non se poderá depositar mercancías fora do espazo do posto enbase ao cal concedeuse a autorización.14.- Estar en posesión do libro de queixas/reclamacións, así como do cartel anunciador de estar en posesión do mesmo, atendendo a normativa de protecciónxeral das persoas consumidoras e usuarias.15.- Atender ao seu cargo os gastos de electricidade, de consumo de auga e de servizos de comunicación producidos polos usos particulares nos postos que ocupen de acordo cos contadores instalados.16.- Satisfacer o canón correspondente ó posto adxudicado de acordo co prego de cláusulas que rexe a concesión.17.- Realizar pola súa conta e cargo as obras que o Concello estime necesarias para que os postos se atopen en todo momento en perfecto estado de conservación, previa autorización do Concello.18.- Cada titular obrígase a contratar, pola súa conta, os seguros necesarios para cubrir os riscos que poidan producirse durante o exercicio da súa actividade.19.- Cada titular terá que ter vixentes, en todo momento, tódalas licenzas e autorizacións administrativas necesarias para o exercicio da súa actividade.20.- Dispor e executar un plan de desinfección e desratización do seu posto de traballo.21.-Deberán cumprir a normativa vixente en materia de xestión de residuos e realizar contratación externa dun xestor autorizado se procede. Artigo 25.- Os/as concesionarios/as dos postos serán responsables das infraccións ás disposicións deste Regulamento, que cometan eles mesmos ou outras persoas que presten servizos nos postos que teñen adxudicados. As infraccións clasifícanse en leves, graves e moi graves.1.- Consideraranse infraccións leves: a) A falta de limpeza dos postos e do entorno dos mesmos. b) A falta de aseo das persoas que realicen as tarefas de venda nos postos. c) A falta da consideración debida aos compradores. d) O peche non autorizado do posto, sen causa xustificada, durante un prazo de máis de cinco días. e) O incumprimento do horario establecido. f) Non ter exposta ao público, en lugar visible, a placa ou título administrativo identificativo e os prezos de venda das mercancías. g) O descoido no aseo persoal das persoas titulares ou os seus colaboradores. h) A inobservancia non reiterada das instrucións da Dirección do Mercado e demais persoal que desenvolva as súas funcións nos Mercado en aplicación deste Regulamento. i) Non ter, a disposición dos consumidores e usuarios, as follas de queixas e reclamacións das persoas consumidoras e usuarias en Galicia, así como o cartel informativo respecto diso. j) Calquera infracción deste Regulamento que non estea tipificada como faltagrave ou moi grave.2.- Consideraranse infraccións graves: a) A reincidencia. Entenderase que existe reincidencia cando o infractor sexasancionado por resolución firme por máis dunha infracción leve no prazo dun ano. b) A desobediencia, clara e ostensible, aos requirimentos da Dirección do Mercado. c) Todo incumprimento das obrigacións sanitarias e comerciais previstas nalexislación vixente e neste Regulamento. d) As ofensas, de palabra ou de obra, as persoas que se atopen nomercado, ben sexan público ou funcionarios ou empregados municipais. e) Non ter dados de alta na Seguridade Social ao persoal empregado que atende os postos. f) Os altercados que produzan escándalo dentro do Mercado ou das súasinmediacións, con resultados de lesións ou danos. g) Causar neglixentemente danos ao edificio, postos e instalacións. h) O uso indebido ou sen autorización de bens ou servizos xerais. i) As defraudacións na cantidade ou calidade dos xéneros vendidos. j) O cambio de uso ou actividade comercial do posto sen autorización municipal. K) O cerre dos postos por máis de cinco días e menos de quince, sen a correspondente autorización municipal nin causa que o xustifique. l) A modificación da estrutura e instalacións dos postos sen autorización municipal, así como o cambio de uso ou actividade comercial do posto sen a mesma autorización.3. Consideraranse infraccións moi graves: a) A reincidencia. Entenderase que existe reincidencia cando o infractor sexa sancionado por resolución firme por máis dunha infracción grave no prazo dun ano. b) O destino do posto a almacén. c) A cesión do posto a un terceiro sen a observancia dos requisitos esixidos ao efecto no presente Regulamento. d) A resistencia, coacción ou ameaza á autoridade municipal, funcionarios e empregados municipais afectos aos Mercados, no desempeño das súas funcións. e) Causar dolosa e neglixentemente danos ao edificio, postos ou instalacións do mercado. f) A atención dos postos por persoas distintas do titular da licenza, familiar ou empregado autorizado. g) O peche, non xustificado e sen previa autorización municipal, do posto por máis de quince días consecutivos ou máis de trinta días alternos durante tres meses, salvo autorización municipal expresa. h) O impago do canon e as taxas da concesión.27.1.-As infraccións poderán ser sancionadas como segue: a) As leves con apercibimento ou multa de ata 750 euros. b) As graves con apercibimento e multa de 751 ata 1500 euros. c) As moi graves con extinción da concesión e multa de 1501 ata 3000 euros.27.2.-Para a graduación ou cualificación das sancións teranse en conta os seguintes criterios: I) A natureza dos prexuízos causados. II) O grado de intencionalidade do infractor ou reiteración. III) A cuantía do beneficio obtido. IV) A reincidencia, cando non sexa determinante da infracción. V) O prazo de tempo durante o que se veu cometendo a infracción. VI) O número de consumidores e usuarios afectados.3. A imposición de sancións requirirá a incorporación do oportuno expediente sancionador atendendo a normativa de procedemento administrativo común das administracións públicas. a) As leves, aos dous meses. b) As graves, ao ano. c) As moi graves, aos dous anos. O prazo de prescrición comezará a computarse desde o día que se cometan a infracción ou, no seu caso, desde aquel en que puidese incoarse o procedemento, e de conformidade co previsto na normativa de procedemento administrativo común para o exercicio da potestade sancionadora. DISPOSICIÓN FINAL: Unha vez se produzca a entrada en vigor deste Regulamento, queda sen efecto o Regulamento do Mercado de Pontedeume, publicado no BOP 202, de 5 de setembro de 1985 e demáis normativa.” Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso- Administrativa. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 9 de xaneiro de 2020.